open-index/open-wikipedia-markdown huggingface dataset:
Πάολο Μπορσελίνο

Ο **Πάολο Μπορσελίνο** (ιταλικά: *Paolo Borsellino*, 19 Ιανουαρίου 1940 - 19 Ιουλίου 1992), ήταν Ιταλός δικαστής. Σκοτώθηκε από εκρήξη βόμβας που ήταν τοποθετήμενη σε αυτοκίνητο που είχε βάλλει η Σικελική μαφία, 57 ημέρες μετά τη δολοφονία του φίλου του και συναδέλφου δικαστή Τζοβάνι Φαλκόνε στο Καπάτσι. Ο Μπορσελίνο θεωρείται ένας από τους σημαντικότερους δικαστές που σκοτώθηκαν από τη Σικελική Μαφία και σημέρα τιμάται ως ένα από τα βασικά σύμβολα της μάχης του κράτους κατά της μαφίας. Τόσο ο Μπορσελίνο όσο  και ο Φαλκόνε ονομάστηκαν ως ήρωες των τελευταίων 60 χρόνων από το περιοδικό Time της 13ης Νοεμβρίου 2006.
## Βιογραφία
## Η Δολοφονία
Στις 19 Ιουλίου του 1992, ο Μπορσελίνο θα σκοτωθεί από βόμβα σε αυτοκινήτο στη Via D'Amelio, κοντά στο σπίτι της μητέρας του  στο Παλέρμο, λιγότερο από δύο μήνες μετά τον θάνατο του καλού φίλου Φαλκόνε. Η βομβιστική 
επίθεση κόστισε επίσης τη ζωή πέντε αξιωματικών της αστυνομίας: Αγκοστίνο Καταλάνο, Βάλτερ Κοσίνα, Εμανουέλα Λόι (η πρώτη ιταλίδα αστυνομικός που θα σκοτωθεί κατά την διάρκεια υπηρεσία της), Βιτσέντζο Λι Μούλι και Κλαούντιο Τράινα. 

Στην τελευταία συνέντευξή του,  που δόθηκε στις 21 Μαΐου 1992 στους Ζαν Πιέρ Μοσκάρντο και Φαμπρίτσιο Κάλβι, ο Μπορσελίνο μίλησε για την  πιθανή σχέση μεταξύ της Κόζα Νόστρα και πλούσιων Ιταλών επιχειρηματιών  όπως ο μελλοντικός πρωθυπουργός Σίλβιο Μπερλουσκόνι. Η  συνέντευξη έλαβε μικρή κάλυψη από την  ιταλική τηλεόραση και προβλήθηκε μόνο μία φορά και μέσω δορυφορικού καναλιού RaiNews 24 το  2000, σε σύντομη προβολή διάρκειας μόλις  30 λεπτών (από τα 80 λεπτά της κανονικής διάρκειας της συνέντευξης).
## Οι Έρευνες
Η αστυνομία του Παλέρμο κατηγόρησε τον Βιτσέντζο Σκαραντίνοέναν μικροκακοποιό, για τη τοποθέτηση της βόμβας ενεργώντας σύμφωνα με τις  εντολές του Σαλβατόρε Ριίνα. Ο Ριίνα, επικεφαλής της Σικελικής μαφίας εκείνη την
εποχή, καταδικάστηκε αργότερα σε ποινή ισόβιας κάθειρξης μαζί με τον Μπερνάρντο Προβεντσάνο και άλλους μαφιόζους για τις δολοφονίες του Μπορσελίνο και του Φαλκόνε. 

Ο Σκαραντίνο ομολόγησε ότι ήταν αυτός που τοποθετήσε την βόμβα, αλλά ένας εισαγγελέας παραιτήθηκε λόγω των έντονων επιφυλάξεων του για αυτήν την ομολογία, την οποία η οικογένειά του Σκαραντίνο είπε ότι είχε εξαναγκαστεί να την κάνει. Η αστυνομία κατηγορήθηκε επίσης ότι του έδωσε λεπτομέρειες για το έγκλημα για να μάθει, έτσι ώστε να μπορέσει να παράσχει αυτές τις λεπτομέρειες σε  επίσημες δηλώσεις για να επιβεβαιώσει τη ομολογία του. Πάντως 47 άτομα καταδικάστηκαν βάσει της ομολογίας του Σκαραντίνο.

## Παραπομπές


Κατηγορία:Μαφία
Κατηγορία:Ιταλοί δικαστικοί
Παλάτι Νταντιάνι

αριστερά|μικρογραφία|250x250εσ|Το Παλάτι Νταντιάνι
Το **Παλάτι Νταντιάνι – Ιστορικό και Αρχιτεκτονικό Μουσείο** ( ) είναι ένα Γεωργιανό εθνικό μουσείο που βρίσκεται στο Ζουγκντίντι, στην περιοχή Σαμεγκρέλο-Ζέμο Σβανέτι της Γεωργίας.  Θεωρείται ως ένα από τα πιο επιφανή ανάκτορα στον Καύκασο. 

## Ιστορία
Η πρώτη έκθεση, των αρχαιολογικών ευρημάτων από ανασκαφές στην αρχαία πόλη Νακαλακεβί, προετοιμάστηκε από τον Μινγκρέλο πρίγκηπα Δαβίδ Νταντιάνι και πραγματοποιήθηκε το 1840.  Το σύγχρονο συγκρότημα μουσείων απαρτίζεται από τρία κτίρια ανακτόρων, και συμπεριλαμβάνει την εκκλησία της Παναγίας των Βλαχερνών και τον Βοτανικό Κήπο του Ζουγκντίντι.  Το Μουσείο Ιστορίας και Αρχιτεκτονικής των Ανακτόρων του Νταντιάνι φιλοξενεί μερικά εκθέματα της Γεωργιανής φυσικής πολιτιστικής κληρονομιάς – υλικό από το θησαυρό Ταγκιλόνι, την ιερή περιβολή της Μητέρας του Θεού, την εικόνα της βασίλισσας Μπουρντουχάν – μητέρα της βασίλισσας Θαμάρ της Γεωργίας, χειρόγραφα του 13ου -14ου αιώνα, μινιατούρες, μνημειακά κειμήλια της δυναστείας Νταντιάνι, και αντικείμενα που σχετίζονται με τον αυτοκράτορα της Γαλλίας Ναπολέοντα Βαναπάρτη - τα οποία έφερε στο παλάτι ο σύζυγος της κόρης του Δαβίδ Νταντιάνι, ο πρίγκιπας Αχιλλέας Μυρά, ο οποίος ήταν εγγονός της αδερφής του Ναπολέοντα, της Καρολίνας.  

Το παλάτι μετατράπηκε πλήρως σε μουσείο την 1η Μαΐου 1921, με πρωτοβουλία του Γεωργιανού εθνογράφου και γεωλόγου Ακάκι Σαντουρία . 
αριστερά|μικρογραφία|160x160εσ|Από τη συλλογή νομισμάτων του Μουσείου

## Αρχαιολογική συλλογή
Στις αρχές του 1848 ο πρίγκιπας του Σαμεγκρέλο, ο Δαβίδ Νταντιάνι, έδειχνε στους επισκέπτες του την αρχαιολογική και νομισματική συλλογή από τον αρχαιολογικό χώρο Νακαλακεβί, στο Σαμεγκρέλο. Μερικά από τα εκθέματα είχαν βρεθεί από τον ίδιο και άλλα είχαν αγοραστεί από κατοίκους της περιοχής. Η σημαντικότερη αρχαιολογική ανασκαφή του ήταν η έρευνα του Νακαλακεβί - γνωστή ως Αρχαιόπολη στην Αρχαιότητα. 

## Αναφορές


## Εξωτερικοί σύνδεσμοι

* 

Κατηγορία:Παλάτια στην Ευρώπη
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Λαουρεντίνο Κορτίσο

Ο **Λαουρεντίνο Κορτίσο** (Laurentino "Nito" Ο Cortizo Cohen, 30 Ιανουαρίου 1953-) είναι Παναμέζος πολιτικός, ο οποίος υπηρέτησε ως πρόεδρος της χώρας από το 2019 έως το 2024.  Υπηρέτησε επίσης ως πρόεδρος της Εθνοσυνέλευσης  και υπουργός Γεωργίας και Κτηνοτροφικής Ανάπτυξης. Ήταν επίσης μέλος της Εθνοσυνέλευσης μεταξύ 1994 και 2004, υπηρετώντας έναν χρόνο ως πρόεδρός της.  

Μέλος του Δημοκρατικού Επαναστατικού Κόμματος, εξελέγη πρόεδρος στις 5 Μαΐου 2019, κερδίζοντας το 33,27% των ψήφων.  Ορκίστηκε και ανέλαβε καθήκοντα την 1η Ιουλίου 2019. 

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Παναμά
Πολυπρακτορικά Συστήματα

Το σύστημα πολλαπλών πρακτόρων (ή πολυπρακτορικά συστήματα, συντομογραφία ΠΠΣ, Aγγλική Γλώσσα: multi agent systems συντομογραφία MAS) είναι ένα μηχανογραφημένο σύστημα που αποτελείται από πολλαπλούς ευφυείς πράκτορες/κόμβους. Τα ΠΠΣ μπορούν να επιλύσουν προβλήματα που είναι δύσκολα ή/και αδύνατον να λυθούν από έναν απλό πράκτορα ή ένα μονολιθικό σύστημα. Η ευφυία μπορεί να περιλαμβάνει μεθοδικότητα συναρτησιακές-διαδικαστικές προσεγγίσεις, αλγοριθμική αναζήτηση ή reinforcement learning.

Παρόλο την σημαντική επικάλυψη των δύο εννοιών, ένα ΠΠΣ δεν είναι πάντα το ίδιο με ένα Μοντέλο Βάσει-Πρακτόρων (συντομογραφία ΜΒΠ Aγγλική Γλώσσα: Agent-Based Model). Ο στόχος ενός ΜΒΠ είναι να αναζητήσει επεξηγηματική εικόνα στην συλλογική συμπεριφορά πρακτόρων  (που δεν είναι απαραίτητα ευφυείς) που υπακούουν σε συγκεκριμένους κανόνες και σε τυπικά φυσικά συστήματα παρά να λύνουν ειδικά πρακτικά ή μηχανικά προβλήματα. Ο όρος ΜΒΠ τείνει να χρησιμοποιείται περισσότερο στην επιστήμη ενώ ο ΠΠΣ στην μηχανική και την τεχνολογία. Εφαρμογές της ΜΒΠ έρευνας παρέχει κατάλληλη προσέγγιση σε ηλεκτρονικό εμπόριο, απόκριση καταστροφής, μοντελοποίηση κοινωνικών δομών κ.α.

## Έννοια
Τα πολυπρακτορικά συστήματα αποτελούνται από πράκτορες και το περιβάλλον τους. Τυπικά, η έρευνα των ΠΠΣ αναφέρεται σε πράκτορα-λογισμικό. Ωστόσο, οι πράκτορες σε ένα πολυπρακτορικό σύστημα μπορούν να είναι είτε ρομπότ, είτε άνθρωποι, είτε ομάδες ανθρώπων. Ένα ΠΠΣ μπορεί να περιέχει συνδυαζόμενα ομάδες με ανθρώπους και πράκτορες. 
Οι πράκτορες μπορεί να διαιρεθούν σε τύπους από απλούς σε πολύπλοκους. Οι κατηγορίες περιλαμβάνουν:

Κατηγορία:Ρομποτική
Κατηγορία:Τεχνητή νοημοσύνη
Κατηγορία:Αναπαράσταση γνώσης
Σούσιτσα (ποταμός)

Ο **ποταμός Σούσιτσα** () ή **Βλόρα** (Vlora) είναι ποταμός στη νότια Αλβανία, παραπόταμος του Αώου. Η πηγή του βρίσκεται στον νομό Αυλώνα, κοντά στο χωριό Κούτσι του δήμου Χειμάρρας. Ρέει κυρίως βορειοδυτικά μέσω των Μπρατάι, Κότα και Σούσιτσα και εκβάλλει στον Αώο κοντά στο Αρμέν, βορειοανατολικά του Αυλώνα.

Στην αρχαιότητα ονομαζόταν **Πολύανθος** και **Χαονίτης**.

Η γεωργία στην κοιλάδα του ποταμού είναι πολύ έντονη και ξεκινάει από τις πηγές του ποταμού. Κατά μήκος του ποταμού υπάρχουν τρεις γέφυρες που βρίσκονται στις περιοχές *Πεσκέπι*, *Ντρασοβίτσα* και *Κότα*. 

Τον Δεκέμβριο του 1940, κατά τον Ελληνοϊταλικό Πόλεμο του Β΄ Παγκοσμίου Πολέμου, οι προωθημένες ελληνικές δυνάμεις διείσδυσαν μέσω της κοιλάδας του ποταμού Σούσιτσα, αναγκάζοντας τις ιταλικές μονάδες να υποχωρήσουν σε μια επιτυχημένη επιχείρηση που οδήγησε στη Μάχη της Χειμάρρας. Στα τέλη του 1943 η περιοχή ήταν το πεδίο της μάχης της Ντρασοβίτσα. 

## Παραπομπές


Κατηγορία:Ποταμοί της Αλβανίας
Γενικές εκλογές του Παναμά (2019)

**Γενικές εκλογές** διεξήχθησαν στον Παναμά στις 5 Μαΐου 2019.  Λόγω των συνταγματικών ορίων, ο απερχόμενος πρόεδρος Χουάν Κάρλος Βαρέλα δεν μπορούσε να είναι υποψήφιος για δεύτερη συνεχή θητεία.  Ο επιχειρηματίας και πολιτικός Λαουρεντίνο Κορτίσο κέρδισε τις εκλογές, λαμβάνοντας ποσοστό γύρω στο 33% των ψήφων. Ο υποψήφιος Ρόμουλο Ρους ηττήθηκε με οριακό αποτέλεσμα, συγκεντρώνοντας ποσοστό  γύρω στο 31% των ψήφων . 

## Εκλογικό σύστημα
Από τα 71 μέλη της Εθνοσυνέλευσης, 26 εξελέγησαν σε ενιαίες εκλογικές περιφέρειες και 45 με αναλογική εκπροσώπηση σε πολυεδρικές εκλογικές περιφέρειες. Κάθε περιφέρεια με περισσότερους από 40.000 κατοίκους αποτελούσε εκλογική περιφέρεια. Οι εκλογικές περιφέρειες εξέλεξαν έναν βουλευτή για κάθε 30.000 κατοίκους και έναν πρόσθετο αντιπρόσωπο για κάθε τμήμα άνω των 10.000.  

Στις μονοεδρικές εκλογικές περιφέρειες οι βουλευτές εξελέγησαν χρησιμοποιώντας το πλειοψηφικό σύστημα . Στις πολυεδρικές εκλογικές περιφέρειες, οι βουλευτές εξελέγησαν χρησιμοποιώντας κομματική λίστα με αναλογική εκπροσώπηση με βάση το διπλό πηλίκο. Η πρώτη κατανομή των εδρών χρησιμοποιεί ένα απλό πηλίκο, με τις έδρες επιπλέον να κατανέμονται χρησιμοποιώντας το πηλίκο διαιρούμενο με το δύο, ενώ οι υπόλοιπες θέσεις περιέρχονται στα κόμματα με το μεγαλύτερο υπόλοιπο.  

Ο Πρόεδρος εκλέγεται με απλή πλειοψηφία σε έναν γύρο. 

## Προκαταρκτικά αποτελέσματα

### Πρόεδρος

### Εθνοσυνέλευση

## Παραπομπές

2019
Παναμ
Ταλ Κάχιλα

Ο **Ταλ Κάχιλα** (*Tal Kachila,* , 26 Ιουνίου 1992) είναι Ισραηλινός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον Ατρόμητο. 

## Σταδιοδρομία σε συλλόγους

### Μπεϊτάρ Ιερουσαλήμ
Ο Κάχιλα ξεκίνησε να παίζει ποδόσφαιρο στην ηλικία των 14 ετών με τη ακαδημία νέων της Μπεϊτάρ Ιερουσαλήμ, αποφασίζοντας να γίνει κεντρικός αμυντικός, όπως ο πατέρας του. 

Έκανε το ντεμπούτο του για τη Μπεϊτάρ στις 11 Αυγούστου 2012, σε έναν αγώνα του Κυπέλλου Τότο εναντίον της Ασντόντ, μπαίνοντας ως αλλαγή στο 89ο λεπτό. 

Πέντε μήνες αργότερα, έκανε το ντεμπούτο του στο Στέιτ Καπ, ερχόμενος ως αλλαγή στο 67ο λεπτό, στη νίκη με 5-0 επί της Μακάμπι Ουμ αλ-Φαμ. 

Στις 17 Φεβρουαρίου 2013, έκανε το ντεμπούτο του στο πρωτάθλημα, παίζοντας στην ήττα με 3-0 εναντίον της Χάποελ Χάιφα.

Στις 2 Φεβρουαρίου 2017,δόθηκε δανεικός στην Μπνέι Γεχούντα.

### Ατρόμητος
Στις 3 Ιουλίου 2019, υπέγραψε μονοετές συμβόλαιο με τον Ατρόμητο, με επιλογή ανανέωσης για ακόμη ένα έτος. 

## Διεθνής σταδιοδρομία
Τον Οκτώβριο του 2010, ο Κάχιλα έκανε το διεθνές ντεμπούτο του, παίζοντας με την Εθνική Ισραήλ U19 στη νίκη με 3-0 εναντίον της Αρμενίας U19 στο Ευρωπαϊκό Πρωτάθλημα U19. 

Στις 18 Νοεμβρίου 2013, έκανε το ντεμπούτο του για την Εθνική Ισραήλ U21, παίζοντας στην ήττα με 4-3 εναντίον της Πορτογαλίας U21, κατά τη διάρκεια του προκριματικού γύρου του Ευρωπαϊκού Πρωταθλήματος U21 του 2015. 

## Διακρίσεις

### Συλλογικές

; Μπνέι Γεχούντα 

* Στέιτ Καπ Ισραήλ (1): 2016-17 

## Παραπομπές


Κατηγορία:Ισραηλινοί ποδοσφαιριστές
Κατηγορία:Εβραίοι ποδοσφαιριστές
Κατηγορία:Ισραηλινοί Εβραίοι
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ισραήλ Κ19
Κατηγορία:Ποδοσφαιριστές Εθνικής Ισραήλ Κ21
Κατηγορία:Ποδοσφαιριστές Μπεϊτάρ Ιερουσαλήμ
Κατηγορία:Ποδοσφαιριστές Πρέμιερ Λιγκ Ισραήλ
Κατηγορία:Ποδοσφαιριστές Μπνέι Γεχουντά Τελ Αβίβ ΦΚ
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ισραηλινοί ποδοσφαιριστές στο εξωτερικό
Κατάλογος αρχηγών κράτους του Παναμά

Ο **Πρόεδρος του Παναμά** είναι ο αρχηγός κράτους του Παναμά. Εκλέγεται από τον λαό με θητεία πέντε ετών και δεν μπορεί να ανανεωθεί για συνεχή θητεία. Αναπληρωτής του Προέδρου είναι ο Αντιπρόεδρος του Παναμά.

Το άρθρο παραθέτει έναν κατάλογο με τους **αρχηγούς κράτους του [[Παναμάς|Παναμά]]** από την βραχύβια πρώτη ανεξαρτησία από τη Δημοκρατίας της Νέας Γρανάδας το 1840 και την τελική απόσπαση από την Κολομβία το 1903.

## Ελεύθερο Κράτος του Ισθμού (1840–1841)
* Ανώτατος Πολιτικός Αρχηγός: 18 Νοεμβρίου 1840 – 20 Μαρτίου 1841 Στρατηγός Χουάν Λόπες
* Ανώτατος Αρχηγός Κράτους: 20 Μαρτίου 1841 – 8 Ιουνίου 1841 Τομάς δε Ερέρα
* Πρόεδρος: 8 Ιουνίου 1841 – 31 Δεκεμβρίου 1841 Τομάς δε Ερέρα

## Δημοκρατία του Παναμά (1903–σήμερα)

### Πρόεδρος του Δημοτικού Συμβουλίου του Παναμά και ''ντε φάκτο'' Πρόεδρος (1903)

### Μέλη της Προσωρινής Κυβερνητικής Χούντας (1903–1904)

### Πρόεδροι του Παναμά (1904–σήμερα)

### Στρατιωτικοί (''ντε φάκτο'') ηγέτες του Παναμά (1968–1989)

Ο Παναμάς ήταν κατά την περίοδο 1968–1989 *ντε φάκτο* υπό τον έλεγχο μιας στρατιωτικής χούντας, η οποία διόρισε τον κατ' όνομα πρόεδρο, με τον ίδιο να ασκεί ελάχιστη εξουσία, ενώ η χούντα και οι ηγέτες της, παρότι δεν ήταν επίσημα αρχηγοί κράτους, ασκούσαν στην πραγματικότητα τον έλεγχο στη χώρα. Ο τίτλος των αρχηγών της χούντας ήταν "Υπέρτατος Ηγέτης της Παναμέζικης Επανάστασης".

## Εν ζωή πρώην πρόεδροι

File:Aristides Royo (6713987733) (cropped).jpg|Αριστίντες Ρόιο1978–1982
File:De-la-espriella-crop.jpg|Ρικάρδο δε λα Εσπριέγια1982–1984
File:Nicolás Ardito Barletta Vallarino.jpg|Νικολάς Αρδίτο Μπαρλέτα Βαγιαρίνο1984–1985 
File:No image.png|Φρανσίσκο Ροδρίγκες1989
File:No image.png|Ερνέστο Πέρες Μπαγιαντάρες1994–1999	
File:Mireya Moscoso.jpg|Μιρέια Μοσκόσο1999–2004
File:Panama.MartinTorrijos.01.jpg|Μαρτίν Τορρίχος2004–2009
File:Ricardo Martinelli Presidente de Panamá.jpg|Ρικάρδο Μαρτινέλι2009–2014	
File:Juan Carlos Varela (2014).jpg|Χουάν Κάρλος Βαρέλα2014–2019
File:Laurentino "Nito" Cortizo (cropped).jpg|Λαουρεντίνο Κορτίσο2019–2024


## Παραπομπές


## Εξωτερικοί σύνδεσμοι
* World StatesmenPanama

Παναμας
*
Ομάλο

Το **Ομάλο** () είναι χωριό στην ιστορική περιοχή του Τουσέτι στη Γεωργία. Διοικητικά, είναι μέρος της επαρχίας Αχμέτα στο Καχέτι. Βρίσκεται στην οροσειρά του Μείζονος Καυκάσου και την οροσειρά Πιρικίτα στο Τουσέτι. Λόγω της τοποθεσίας του Ομάλο στα ορεινά των βόρειων πλαγιών της οροσειράς του Μείζονος Καυκάσου και της απουσίας καλοσυντηρημένων δρόμων, το χωριό είναι σε μεγάλο βαθμό απομονωμένο από την υπόλοιπη Γεωργία στο μεγαλύτερο μέρος του χρόνου. Ο μόνος οδικός σύνδεσμος είναι το πέρασμα Αμπάνο στα 2.850 μέτρα υψόμετρο. Το χωριό βρίσκεται σε υψόμετρο 1.850 μέτρων. Το οχυρό Κεσέλο είναι αξιοθέατο στο Ζέμο (άνω) Ομάλο και ήταν καταφύγιο για τους ντόπιους σε σκηνές πολέμου.

Σύμφωνα με την απογραφή του 2014, το χωριό έχει πληθυσμό 37 κατοίκων. Ο πληθυσμός του χωριού αποτελείται εξολοκλήρου από Γεωργιανούς.  

## Δείτε επίσης
* Καχέτι
* Κεσέλο
* Εθνογραφικό Μουσείο του Ομάλο

## Παραπομπές


Κατηγορία:Πόλεις της Γεωργίας
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Εκκλησία του Γκαντιάντι

Η **εκκλησία του Γκαντιάντι** (, *Γκαντ'ιάντις εκλέσια*) είναι βασιλική τριών αψίδων του 6ου αιώνα, στον οικισμό Γκαντιάντι (επαρχία Γκάγκρα). Χτίστηκε το 543 μ.Χ. και μεταφέρθηκε σε άλλη τοποθεσία αρκετές φορές μεταξύ8ου και 10ου αιώνα. Το 1576 υπέστη ζημιές από εισβολή της Οθωμανικής Αυτοκρατορίας. Είναι ένας από τους παλαιότερους χριστιανικούς ναούς στη Γεωργία. Σήμερα μόνο τα ερείπια της βασιλικής έχουν μείνει όρθια.

## Ιστορική-Αρχιτεκτονική περιγραφή
Οι εμπειρογνώμονες στην εκκλησιολογία προτείνουν ότι η εκκλησία χτίστηκε από τον αυτοκράτορα Ιουστινιανό για τις φυλές Αμπάζγκ οι οποίες εκχριστιανίστηκαν. Στα ερείπια της Βασιλικής βρέθηκε μνήμα με μεγαλογράμματη επιγραφή στα ελληνικά. Φαίνεται πιθανότερο ότι η επιγραφή ανήκε σε τάφο αξιωματούχου ή κληρικού της Αμπχαζίας. Το όνομα του θαμμένου έχει χαθεί. Η επιγραφή χρονολογείται από τον 6ο αιώνα. Η εκκλησία είναι τρίκλιτη βασιλική.

## Τρέχουσα κατάσταση
Η περιοχή έχει καταληφθεί από ένα ντε φάκτο ανεξάρτητο κρατίδιο, την Αμπχαζία, η οποία δημιουργήθηκε καθώς οι κάτοικοι ήθελαν να παραμείνουν στην Σοβιετική Ένωση (όπως και η Νότια Οσσετία) και όχι να αποσχιστούν από αυτή μαζί με τη Γεωργία. Εξαιτίας αυτού του γεγονότος, η μελέτη της εκκλησίας και η διεξαγωγή των αντίστοιχων έργων είναι αδύνατη. Η εκκλησία είναι σε άσχημη κατάσταση και χρειάζεται επειγόντως συντήρηση και αποκατάσταση έργων.

Η εκκλησία Τσαντρίπσι έχει το καθεστώς του μνημείου εθνικής σημασίας.

## Βιβλιογραφία
* *Β. Τζαοσβίλι, Ρ. Ρτσεουλισβίλι*, Γεωργιανή Σοβιετική Εγκυκλοπαίδεια, τ. 2, σ.&nbsp;680, Τιφλίδα, 1977.
* Πολιτιστική κληρονομιά στην Αμπχαζία, Τιφλίδα, 2015

Κατηγορία:Εκκλησίες του 6ου αιώνα
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Μαραθώνιος του Ολύμπου

O **Μαραθώνιος του Ολύμπου (Olympus Marathon)** είναι ένας διεθνής αγώνας ορεινού τρεξίματος. Διεξάγεται κάθε χρόνο στο Λιτόχωρο τον Ιούνιο - Ιούλιο. Διεξήχθη για πρώτη φορά στις 26 Ιουνίου 2004. Ο αγώνας είναι επίσημος στο πλαίσιο της παγκόσμιας σειράς Skyrunner World Series.
To 2020, για πρώτη φορά στην ιστορία του, ο Μαραθώνιος δεν διεξήχθη, λόγω της πανδημίας COVID-19.

## Νικητές και νικήτριες του Μαραθώνιου

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Περιφερειακή ενότητα Πιερίας
Μονοεθνικός συντηρητισμός

250px|μικρογραφία|Ο Μπέντζαμιν Ντισραέλι
Ο **μονοεθνικός συντηρητισμός** (αγγλ: **One-nation Conservatism**), είναι μια μορφή του βρετανικού συντηρητισμού. Υποστηρίζει τη διατήρηση των κοινωνικών, θρησκευτικών και εθνικών αξιών και παραδόσεων σε συνδυασμό με κοινωνικά οικονομικά προγράμματα. Σύμφωνα με αυτή την πολιτική φιλοσοφία, θα πρέπει να επιτρέπεται στην κοινωνία να αναπτύσσεται με έναν οργανικό τρόπο. Υποστηρίζει ότι τα μέλη της κοινωνίας έχουν υποχρεώσεις μεταξύ τους και τονίζει ιδιαιτέρως τον πατερναλισμό, που σημαίνει ότι όσοι είναι προνομιούχοι και πλούσιοι μετακυλύουν τα οφέλη τους. Υποστηρίζει ότι αυτή ελίτ πρέπει να συμβάλλει στην εξάλειψη της φτώχειας, με οποιονδήποτε τρόπο. Επίσης είναι υπέρ του να παρεμβαίνει το κράτος και να ρυθμίζει την οικονομία.

Ο Μπέντζαμιν Ντισραέλι (1804-1881), έγινε πρωθυπουργός τον Φεβρουάριο του 1868 του Ηνωμένου Βασιλείου και θεωρείται πατέρας της θεωρίας αυτής. Απηύθυνε έκκληση στους εργαζόμενους, να απαιτήσουν τα δικαιώματά τους από τους εργοστασιάρχες, εφήρμοσε πολιτικές που κατέστη δυνατή η πρόσβαση των φτωχών στα νοσοκομεία και πήρε μέτρα προστασίας τους. Οι πολιτικές του κατακρίθηκαν έντονα κατά τη διάρκεια της θητείας του, κατά τη διάρκεια της οποίας εγκρίθηκαν σημαντικές κοινωνικές μεταρρυθμίσεις από το βρετανικό κοινοβούλιο. Προς τα τέλη του 19ου αιώνα, το Συντηρητικό Κόμμα απομακρύνθηκε από τον πατερναλισμό και στράφηκε στον καπιταλισμό και την ελεύθερη αγορά. Το Συντηρητικό Κόμμα εξακολούθησε να υιοθετεί τη φιλοσοφία μέχρι τις αρχές του 21ου αιώνα.

Τον 21ο αιώνα, οι ηγέτες του Συντηρητικού Κόμματος έχουν στραφεί προς αυτές τις πολιτικές όπως π.χ. ο Ντέιβιντ Κάμερον, επικεφαλής του Συντηρητικού Κόμματος από το 2005 έως το 2016, που εξέφρασε δημοσίως τη γνώμη του πως ο Μπέντζαμιν Ντισραέλι είναι ο αγαπημένος συντηρητικός ηγέτης. Το 2016, η διάδοχός του Τερέζα Μέι αναφέρθηκε στον εαυτό της ως Μονοεθνική συντηρητικό στην πρώτη της ομιλία ως Πρωθυπουργός.

Κατηγορία:Συντηρητισμός
Κατηγορία:Κοινοτισμός
Ξυνιστέρι

μικρογραφία|Ξυνιστέρι ή ξινιστέρι
Το **ξυνιστέρι** (**ξινιστέρι**) είναι αυτόχθονο λευκό σταφύλι το οποίο καλλιεργείται στην Κύπρο.

Σύμφωνα με ορισμένες εκτιμήσεις, το 33% των Κυπριακών αμπελώνων στις νότιες πλαγιές της οροσειράς του Τροόδους φυτεύονται με αυτή την ποικιλία σταφυλιών, γεγονός που κάνει το Ξυνιστέρι την κύρια ποικιλία λευκού σταφυλιού που παράγεται στη Κύπρο.

Τα συμπλέγματα και μούρα του ξυνιστερίου είναι μεσαίου μεγέθους, ενώ είναι γνωστό για την αντοχή του ενάντια στις ασθένειες του κρασιού. Χρησιμοποιείται στην παραγωγή αρκετών τοπικών (κυρίως λευκών) κρασιών. Το ξυνιστέρι συνδυάζεται με μαύρα σταφύλια για την παραγωγή της Κουμανδαρίας, ενώ χρησιμοποιείται και για τη παραγωγή του τοπικού οινοπνεύματος Ζιβανία.

## Παραπομπές

Κατηγορία:Κυπριακή κουζίνα
Κυπριακό μπράντι

Το **κυπριακό μπράντι** είναι ποικιλία μπράντι, η οποία παράγεται στο Μεσογειακό νησί της Κύπρου.

## Ιστορία
Η παραγωγή του μπράντι στην Κύπρο ξεκίνησε το 1871 από την ΕΤΚΟ (η οποία συνεχίζει την παραγωγή της μέχρι σήμερα). Τα δεδομένα που προέρχονταν από έρευνα του Άγγλου Σάμουελ Μπέικερ δείχνουν ότι το 1875 ο όγκος του "ιθαγενούς μπράντι" που παραγόταν στην Επαρχία Λεμεσού ανήλθαν σε 467.711 οκάδες.

## Χαρακτηριστικά
Το κυπριακό μπράντι είναι δημοφιλής μεταξύ των ντόπιων και δεκάδες εταιρείες (κυρίως στην επαρχία Λεμεσού) το παράγουν. Διαφέρει από άλλες Ευρωπαϊκές ποικιλίες στο ότι η συγκέντρωση οινοπνεύματος είναι 32%, αν και υπάρχουν μερικά που έχουν μεγαλύτερη συγκέντρωση όπως το Keo Five Kings που φτάνει το 40%. Οι περισσότερες ποικιλίες έχουν μια ξεχωριστή γλυκιά επίγευση.

## Μέθοδος παραγωγής
Το κυπριακό μπράντι συνήθως παράγεται με διπλή απόσταξη σταφυλιών ξυνιστέρι που βασίζεται σε λευκά κρασιά που ωριμάζουν σε δρύινα βαρέλια.

## Χρήση σε κοκτέιλ
Το κυπριακό μπράντι αποτελεί τη βάση για το κοκτέιλ Brandy Sour (Μπράντι Σάουρ) το οποίο παράγεται μαζί με λεμόνι Κύπρου. Έχει χαρακτηριστεί ως το εθνικό ποτό της Κύπρου.

## Παραπομπές

μπραντι
Κατηγορία:Ποτά προϊόντα απόσταξης
Εναλλακτική δεξιά

250px|μικρογραφία|Συγκέντρωση εναλλακτικών δεξιών
Η **εναλλακτική δεξιά** (Αγγλικά:**alt-right**) είναι όρος που καλύπτει πολιτικές συσχετισμένες με την ακροδεξιά π.χ. λευκή υπεροχή. Ο όρος ανάγεται στο 2008, στις ΗΠΑ.

Το 2010, ο Αμερικανός λευκός ακροδεξιός εθνικιστής Ρίτσαρντ Σπένσερ ξεκίνησε διαδικτυακή καμπάνια για να διαδώσει τις ιδέες του. Οι ιδέες του Σπένσερ επηρεάστηκαν από τις προηγούμενες μορφές αμερικανικού λευκού εθνικισμού, καθώς και από τον παλαιοσυντηρητισμό. Το 2015 το κίνημα προσέλκυσε περισσότερο κοινό, λόγω της υποστήριξης της κοινότητας προς τον Ντόναλντ Τραμπ για τις εκλογές το 2016, ωστόσο ο ίδιος δεν αποδέχτηκε την υποστήριξη.

Μέρος των μελών του υποστηρίζει την αντιμεταναστευτική πολιτική για να εξασφαλιστεί η λευκή υπεροχή στις ΗΠΑ. Άλλοι ζητούν τη δημιουργία ενός ανεξάρτητου κράτους αποκλειστικά για λευκούς. Κάποιοι επιδιώκουν να κάνουν τον λευκό εθνικισμό κοινωνικά αξιοσέβαστο στις Η.Π.Α., ενώ άλλοι - γνωστοί ως "1488" - υιοθετούν νεοναζιστικές απόψεις. Κάποιοι άλλοι είναι αντισημιτικοί, προωθώντας μια θεωρία συνωμοσίας ότι οι Εβραίοι επιδιώκουν λευκή γενοκτονία. Η πλειονότητα των εναλλακτικών δεξιών είναι αντιφεμινιστές, υποστηρίζει μια πατριαρχική κοινωνία, υποστηρίζουν γενικά τις αντι-παρεμβατικές και τον απομονωτισμό παράλληλα με τον οικονομικό προστατευτισμό και, ως εκ τούτου,επικρίνουν τον συντηρητισμό των ΗΠΑ. Οι στάσεις σε κοινωνικά θέματα όπως η ομοφυλοφιλία και οι αμβλώσεις ποικίλουν μέσα στο κίνημα. Είναι πολλά τα άτομα που ευθυγραμμίζονται με τις ιδέες του.

Η εναλλακτική δεξιά ξεχώριζε από τις προηγούμενες μορφές του λευκού εθνικισμού. Η συμμετοχή ήταν συντριπτικά λευκή και από άνδρες. Οι ακαδημαϊκοί και αντιφασίστες παρατηρητές, συνδέουν την ανάπτυξή της, με την επιδείνωση του βιοτικού επιπέδου.

Κατηγορία:Δεξιά (πολιτική)
Κατηγορία:Εθνικισμός
Κατηγορία:Ρατσισμός
Γιώργος Κάρουλλας

Ο **Γιώργος Κάρουλλας** (28 Ιουνίου 1972) είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ.

## Βιογραφικά στοιχεία
Ο Γιώργος Κάρουλλας γεννήθηκε στις 8 Ιουνίου 1972. Κατάγεται από τις κοινότητες Στύλλοι και Γαϊδουράς. Ομιλεί πέρα από την ελληνική και την αγγλική γλώσσα. Απέκτησε πτυχίο δασκάλου από την Παιδαγωγική Ακαδημία Κύπρου. Ακολούθως, απέκτησε δίπλωμα επιμόρφωσης του Παιδαγωγικού Ινστιτούτου Κύπρου. Στη συνέχεια απέκτησε πτυχίο παιδαγωγικής δημοτικής εκπαίδευσης από το Εθνικό και Καποδιστριακό Πανεπιστήμιο Αθηνών. Ακολούθως απέκτησε πτυχίο γεωγραφίας και μεταπτυχιακό στη γεωγραφία από το Πανεπιστήμιο του Οχάιο. Στη συνέχεια έκανε διδακτορικές σπουδές στη γεωγραφική εκπαίδευση στο Αριστοτέλειο Πανεπιστήμιο Θεσσαλονίκης. 

Εργάζεται ως γεωγράφος. Είναι ακαδημαϊκός και διδάσκει στο Πανεπιστήμιο Κύπρου. Επιπλέον, είναι επιστημονικός υπεύθυνος των Αναλυτικών Προγραμμάτων Γεωγραφίας Δημοτικής και Μέσης Εκπαίδευσης.

## Πολιτική διαδρομή
Την περίοδο 1999-200 διετέλεσε αναπληρωτής επαρχιακός γραμματέας της Οργάνωσης Νέων Επιστημόνων (ΟΝΕ) του ΔΗΣΥ Αμμοχώστου και την περίοδο 2003-2007 διετέλεσε επαρχιακός γραμματέας της οργάνωσης. Την περίοδο 2007-2012 διετέλεσε επαρχιακός γραμματέας της τοπικής αυτοδιοίκησης του ΔΗΣΥ Αμμοχώστου και την περίοδο 2012-2013 επαρχιακός οργανωτικός γραμματέας του ΔΗΣΥ Αμμοχώστου. Από το 2013 είναι επαρχιακός γραμματέας του ΔΗΣΥ. Επιπλέον, είναι συντονιστής άμυνας του ΔΗΣΥ.

Στις βουλευτικές εκλογές του 2016 εκλέχτηκε για πρώτη φορά βουλευτής στην Εκλογική Περιφέρεια Αμμοχώστου με τον ΔΗΣΥ για την ΙΑ΄ Κοινοβουλευτική Περίοδο. 

Ως βουλευτής, είναι αναπληρωτής πρόεδρος της Κοινοβουλευτικής Επιτροπής Παιδείας και Πολιτισμού και μέλος της Κοινοβουλευτικής Επιτροπής Άμυνας, της Κοινοβουλευτικής Επιτροπής Εσωτερικών και της Κοινοβουλευτικής Επιτροπής Περιβάλλοντος.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Παραπομπές

## Πηγές
*
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Αμμοχώστου
Κατηγορία:Κύπριοι γεωγράφοι
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Γέφυρα του Μπεσλέτι

Η **Γέφυρα του Μπεσλέτι** () επίσης γνωστή ως **Γέφυρα της Βασίλισσας Ταμάρ** () είναι μεσαιωνική τοξωτή πέτρινη γέφυρα κοντά στο Σουχούμι, στην αποσχιθείσα δημοκρατία της Αμπχαζίας στην βορειοδυτική Γεωργία.

Βρίσκεται 6 χιλιόμετρα από το κέντρο της πόλης και διασχίζει τον ποταμό Μπεσλέτκα. Χρονολογείται από τα τέλη του 12ου αιώνα. Το συνολικό μήκος της γέφυρας είναι 35 μέτρα (η ίδια η αψίδα φτάνει τα 13.3 μέτρα) και έχει ύψος οχτώ μέτρων. Αυτό το μονότοξο γεφύρι είναι ένα από τα πιο ενδεικτικά παραδείγματα της αρχιτεκτονικής επί της εποχής της βασίλισσας Ταμάρ της Γεωργίας (βασίλεψε το 1184-1213) η οποία, σύμφωνα με την παράδοση, ήταν και αυτή που διέταξε την κατασκευή της γέφυρας.

Μια σύγχρονη επιγραφή στο πρώιμο γεωργιανό αλφάβητο *[[Γεωργιανές γραφές|ασομταβρούλι]]* γράφει: "*Χριστός ο Κύριος, δοξάστε μας με κάθε δυνατό τρόπο και στις δύο ζωές.*" Ένας χαραγμένος σταυρός και το ελληνικό Τ επιβιώνει στο κάτω μέρος του αριστερού πυλώνα της γέφυρας. Στην κεφαλή της γέφυρας υπήρχε μια στήλη με επιγραφές στα γεωργιανά, αλλά χάθηκε κατά τη διάρκεια του Πολέμου στην Αμπχαζία στις αρχές της δεκαετίας του 1990. Στην περιοχή της γέφυρας βρίσκονται τα ερείπια πύργων που χρησιμοποιήθηκαν σε μεσαιωνικές μάχες, μια μαρτυρία για τη στρατηγική σημασία του τόπου.

Η γέφυρα του Μπεσλέτι έχει το καθεστώς του μνημείου εθνικής σημασίας.

## Πηγές
*  Τσιτσισβίλι, Ι. Ουκλέμπα, Ν. "Μπεσλέτι", στην Γεωργιανή Σοβιετική Εγκυκλοπαίδεια, τ. 2, σσ.&nbsp;341–2. Τιφλίδα, 1977.
*  Λίντια Ντουμπίνσκαγια (1985), *The Soviet Union: A Guide & Reference Book*, p.&nbsp;283. Raduga Publishers.
* Πολιτιστική κληρονομιά στην Αμπχαζία, Τιφλίδα, 2015.

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Κατηγορία:Γέφυρες στη Γεωργία
Διεθνής σύμβαση για τη ρύθμιση της φαλαινοθηρίας

Η **Διεθνής σύμβαση για τη  ρύθμιση της φαλαινοθηρίας** (αγγλικά: International Convention for the Regulation of Whaling), είναι μια διεθνής περιβαλλοντική συμφωνία που υπογράφηκε το 1946 για να «εξασφαλίσει τη σωστή διατήρηση των αποθεμάτων φαλαινών και έτσι να καταστήσει δυνατή την εύρυθμη ανάπτυξη της βιομηχανίας της φαλαινοθηρίας». Η σύμβαση εφαρμόζει τις εμπορικές, επιστημονικές και τοπικές πρακτικές φαλαινοθηρίας από ογδόντα εννέα χώρες.

Υπογράφηκε από 15 έθνη στην Ουάσινγκτον, στις 2 Δεκεμβρίου 1946 και τέθηκε σε ισχύ στις 10 Νοεμβρίου 1948. Το πρωτόκολλό της σύμβασης (το οποίο αποτελεί την πρώτη ουσιαστική αναθεώρηση της σύμβασης και επέκτεινε τον ορισμό του "αλιέα φαλαινών" προσθετόντας τα ελικόπτερα καθώς και τα πλοία) υπογράφηκε στην Ουάσινγκτον στις 19 Νοεμβρίου 1956. Η σύμβαση αποτελεί διάδοχο της διεθνούς συμφωνίας για τη ρύθμιση της φαλαινοθηρίας που υπογράφηκε στο Λονδίνο στις 8 Ιουνίου 1937 και τα πρωτόκολλα της  συμφωνίας αυτής που υπογράφηκαν επίσης στο Λονδίνο στις 24 Ιουνίου 1938 και στις 26 Νοεμβρίου 1945.

Οι στόχοι της
συμφωνίας
ήταν η προστασία όλων των ειδών φαλαινών με τη  θέσπιση ενός συστήματος διεθνούς ρύθμισης για την αλιεία φαλαινών και τη διασφάλιση της σωστής διατήρησης και ανάπτυξης των αποθεμάτων φαλαινών. Το κύριο μέσο για την υλοποίηση αυτών των στόχων είναι η Διεθνής Επιτροπή Φαλαινοθηρίας, η οποία δημιουργήθηκε σύμφωνα με την παρούσα σύμβαση. Η επιτροπή έχει κάνει πολλές αναθεωρήσεις στο χρονοδιάγραμμα που αποτελεί το μεγαλύτερο μέρος της αυτής της σύμβασης. Η Επιτροπή έχει επίσης δώσει στις κυβερνήσεις το δικαίωμα να διεξάγουν επιστημονικές έρευνες που αφορούν τη θανάτωση φαλαινών.

## Οι Συμμετοχές
Από τον Ιανουάριο του 2014, στη σύμβαση συμμετέχουν 89  κράτη του κόσμου. Τα αρχικά υπογράφοντα κράτη ήταν η Αργεντινή, η Αυστραλία, η Βραζιλία, ο Καναδάς, η Χιλή, η Δανία, η Γαλλία, η Ολλανδία, η Νέα Ζηλανδία, η Νορβηγία, το Περού, η Νότια Αφρική, η Σοβιετική Ένωση, η Μεγάλη Βρετανία και οι Ηνωμένες Πολιτείες Αμερικής.

## Εξωτερικοί σύνδεσμοι
*Διεθνής Επιτροπή Φαλαινοθηρίας 

Κατηγορία:Διεθνείς συνθήκες
Συμμετοχή της Ολλανδίας στους Ευρωπαϊκούς Αγώνες 2019

Η **[[Ολλανδία]]** συμμετείχε στους **[[Ευρωπαϊκοί Αγώνες 2019|Ευρωπαϊκούς Αγώνες 2019]]** στο Μινσκ της Λευκορωσίας από τις 21 έως τις 30 Ιουνίου 2019. Η αποστολή που αποτελούταν από 90 άτομα, κέρδισε 29 συνολικά μετάλλια, εκ των οποίων 9 χρυσά, 13 αργυρά και 7 χάλκινα, κατατάσσοντας την χώρα στην πέμπτη θέση του πίνακα μεταλλίων.

## Παραπομπές

Ολλανδία
Κατηγορία:Αθλητισμός στην Ολλανδία
Μονή Αγίου Παντελεήμονος

Ο όρος **Μονή Αγίου Παντελεήμονος** μπορεί να αναφέρεται σε:

* Μονή Αγίου Παντελεήμονος (Άγιο Όρος)
* Μονή Αγίου Παντελεήμονος Ηρακλείου
* Μονή Αγίου Παντελεήμονος Χρυσοκάστρου
* Μοναστήρι Αγίου Παντελεήμονα (Οχρίδα)
* Ιερά Μονή Αγίου Παντελεήμονος Θάσου
Α.Ο. Παύλος Μελάς Σταυρούπολης

Ο **Αθλητικός Όμιλος Παύλος Μελάς Σταυρούπολης Θεσσαλονίκης** είναι ελληνικό ποδοσφαιρικό σωματείο με έδρα τη Σταυρούπολη Θεσσαλονίκης. Έχει επίσημο έτος ίδρυσης το 1952, χρώματα το πράσινο και το λευκό και έμβλημα τον Μακεδονομάχο Παύλο Μελά, το όνομα του οποίου φέρει και η ονομασία του συλλόγου. Διατηρεί τμήμα ποδοσφαίρου και ανήκει στη δύναμη της Ε.Π.Σ. Μακεδονίας. Έδρα του αποτελεί το Δ.Α.Κ. Σταυρούπολης του δήμου Παύλου Μελά.

Αποτελεί από τα ιστορικότερα ποδοσφαιρικά σωματεία της Θεσσαλονίκης και έχει πολυετή παρουσία στα πρωταθλήματα της Γ΄ Εθνικής και Δ΄ Εθνικής κατηγορίας. 

## Ιστορία
Η αθλητική και αγωνιστική δράση του συλλόγου ξεκίνησε κατά την περίοδο της Κατοχής και πιο συγκεκριμένα το διάστημα 1940-1944 στο στρατόπεδο «Παύλος Μελάς» της Σταυρούπολης. Μετά την απελευθέρωση, το 1949 ιδρύθηκε ο «Ερμής» με ιδρυτές τους Κατσαρό και Προβατά και χρώματα τα ερυθρόλευκα. Με την έλευση του Γεωργίου Σαράντη, λάτρης του Παναθηναϊκού, ο Ερμής μετονομάστηκε σε «Παναθηναϊκός Αθλητικός Όμιλος Σταυρούπολης» που αναφέρεται και ως «Π.Α.Ο.Σ.» και άλλαξε τα χρώματα, καθιερώνοντας το πράσινο και το λευκό και με έμβλημα το τριφύλλι.

Κατόπιν, ο «Π.Α.Ο.Σ.» μετονομάστηκε σε **«Αθλητικός Όμιλος Παύλος Μελάς Σταυρούπολης»**, προς τιμήν του σπουδαίου αγωνιστή του Μακεδονικού αγώνα Παύλου Μελά. Το 1952 αναγνωρίστηκε επίσημα από την Ε.Π.Ο. με αριθμό μητρώου 400, και ως επίσημα αναγνωρισμένο σωματείο από την Ελληνική Ποδοσφαιρική Ομοσπονδία εντάχθηκε στη δύναμη της Ε.Π.Σ. Μακεδονίας, ξεκινώντας την επίσημη αγωνιστική του πορεία.

Αξιοσημείωτα, στο ιστορικό πρώτο δελτίο ΠΡΟ-ΠΟ του ΟΠΑΠ της 1ης Μαρτίου του 1959 συμπεριλήφθηκε και ο αγώνας του Α.Ο. Παύλου Μελά με τον Θρίαμβο Θεσσαλονίκης για τη Γ΄ Κατηγορία Ε.Π.Σ. Μακεδονίας, ως δεύτερος αναπληρωματικός αγώνας του δελτίου. Την αγωνιστική περίοδο 1963-1964 εξασφάλισε την άνοδο στην Β΄ Εθνική κατηγορία ως τριταθλητής Α΄ Ε.Π.Σ. Μακεδονίας, όπου όμως δεν ευτύχισε να αγωνιστεί καθώς δεν πλήρωσε το αντίστοιχο παράβολο για τη συμμετοχή στο πρωτάθλημα.

Τα επόμενα χρόνια πρωταγωνίστησε στα πρωταθλήματα της Ε.Π.Σ. Μακεδονίας και επίσης είχε πολυετή παρουσία στα πρωταθλήματα της Δ΄ Εθνικής και Γ΄ Εθνικής κατηγορίας. Η καλύτερη πορεία του στο κύπελλο Ελλάδας σημειώθηκε την αγωνιστική περίοδο 2004-05, όπου αποκλείοντας τους Εθνικό Αστέρα και Αθηναΐδα έφτασε μέχρι τη Β΄ Φάση και αποκλείστηκε από την Καστοριά.

Με τη φανέλα του Α.Ο. Παύλου Μελά αναδείχθηκαν πλήθος ποδοσφαιριστών με θητεία σε εθνικά πρωταθλήματα, με σπουδαιότερο όλων τον Γιώργο Δώνη. Τα νεότερα χρόνια ανέδειξε μεταξύ άλλων τους Ιωάννη Τσάρτσαλη και Παναγιώτη Τσούκλη.

## Παρουσία στα εθνικά πρωταθλήματα
* Στην Γ΄ Εθνική Κατηγορία:

* Στην Δ΄ Εθνική Κατηγορία:

## Παραπομπές


## Πηγές
* Ιστορία Α.Ο. Παύλος Μελάς, επίσημο ιστολόγιο του συλλόγου

## Εξωτερικοί σύνδεσμοι
* Επίσημο ιστολόγιο του συλλόγου
* Επίσημη σελίδα Facebook του συλλόγου

Κατηγορία:Αθλητικοί σύλλογοι Θεσσαλονίκης
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1952
Κατηγορία:Ιδρύσεις αθλητικών συλλόγων το 1952
Αμπντούλ Μπασίρ Ουασίκι

Ο **Αμπντούλ Μπασίρ Ουασίκι** (γεννημένος στις 12 Ιουλίου 1975) είναι Αφγανός αθλητής. 

Ο Ουασίκι εκπροσώπησε το Αφγανιστάν στους θερινούς Ολυμπιακούς του 1996 στην Ατλάντα. Τραυματίστηκε στο πόδι του (ιγνυακό τένοντα) πριν από τον μαραθώνιο, αλλά παρ' όλα αυτά έλαβε μέρος. Ολοκλήρωσε τον αγώνα παρά τον τραυματισμό του, κουτσαίνοντας σε όλη τη διαδρομή, με χρόνο 4:24:17, πολύ μεγαλύτερο από τον προσωπικό του καλύτερο που ήταν 2 ώρες και 33 λεπτά. Τελείωσε 111ος και τελευταίος, σχεδόν μιάμιση ώρα πίσω από τον προτελευταίο αγωνιζόμενο. Ο Ουασίκι έφτασε στο γήπεδο και βρήκε "εργάτες [...] να προετοιμάζουν την αρένα για την τελετή λήξης" και "μουσαμά να τοποθετείται σε όλη την πίστα". Οι προετοιμασίες ανεστάλησαν έγκαιρα για να φτάσει ο Ουασίκι στη γραμμή τερματισμού. 

Ο Ουασίκι ήταν ο μοναδικός αγωνιζόμενος του Αφγανιστάν στους Ολυμπιακούς του 1996. 

## Παραπομπές


## Εξωτερικοί σύνδεσμοι
* Abdul Baser Wasiqi - Sports Reference/Olympics

Κατηγορία:Αφγανοί
Κατηγορία:Μαραθωνοδρόμοι
Ποδηλασία στους Ευρωπαϊκούς Αγώνες 2019 – Σπριντ ανδρών

Το αγώνισμα της **ποδηλασίας με σπριντ** στους Ευρωπαϊκούς Αγώνες 2019 πραγματοποιήθηκε στις 28–29 Ιουνίου στην Αρένα Μινσκ.

## Αποτελέσματα

### Προκριματικά
Οι δύο πρώτοι ποδηλάτες προκρίνονται απευθείας στους τελικούς 1/16, οι υπόλοιποι στους τελικούς 1/32.

### Τελικοί 1/32
Οι νικητές της κάθε σειράς προκρίνονται στους τελικούς 1/16.

### Ρεπεσάζ τελικών 1/32
Οι νικητές της κάθε σειράς προκρίνονται στους τελικούς 1/16.

### Τελικοί 1/16
Οι νικητές της κάθε σειράς προκρίνονται στους τελικούς 1/8.

### Ρεπεσάζ τελικών 1/16
Οι νικητές της κάθε σειράς προκρίνονται στους τελικούς 1/8.

### Τελικοί 1/8
Οι νικητές της κάθε σειράς προκρίνονται στους προημιτελικούς.

### Ρεπεσάζ τελικών 1/8
Οι νικητές της κάθε σειράς προκρίνονται στους προημιτελικούς.

### Προημιτελικοί
Από εδώ και πέρα, οι ποδηλάτες κάθε σειράς που θα φτάσουν στις 2 νίκες προκρίνονται στους ημιτελικούς.

### Ημιτελικοί
Οι νικητές προκρίνονται στον τελικό χρυσού μεταλλίου, ενώ οι ηττημένοι στον τελικό χάλκινου μεταλλίου.

### Τελικοί

## Παραπομπές

Σπριντ ανδρών
Δοκίμιο Αιτωλοακαρνανίας

Το **Δοκίμιο** ή **Δοκίμι**, επίσημα **Δοκίμιον,** είναι μεγάλο πεδινό χωριό της Περιφερειακής Ενότητας Αιτωλοακαρνανίας σε υψόμετρο 50 μέτρων.

## Γεωγραφία - Ιστορία
Το Δοκίμιο βρίσκεται στον κάμπο του Αγρινίου σε απόσταση μόλις 1,5 χλμ. νοτιοδυτικά από το κέντρο της πόλης. Ανατολικά του χωριού είναι ο υπό αναστολή Κρατικός Αερολιμένας Αγρινίου ενώ νοτιοδυτικά το Στρατιωτικό Αεροδρόμιο Αγρινίου. Ως οικισμός αναφέρεται το 1835 στο ΦΕΚ 19Α - 07/12/1835 να προσαρτάται στο δήμο Αγρινίου και το 1912 στο ΦΕΚ 261Α - 31/08/1912 να ορίζεται έδρα της νεοϊδρυθείσας ομώνυμης κοινότητας. Σύμφωνα με το πρόγραμμα ''Καλλικράτης'' αποτελεί την τοπική κοινότητα Δοκιμίου που υπάγεται στη δημοτική ενότητα Αγρινίου του Δήμου Αγρινίου και σύμφωνα με την απογραφή 2011 έχει πληθυσμό 1.664 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Εκλογική περιφέρεια Δράμας

Η **εκλογική περιφέρεια Δράμας** είναι μια από τις 59 εκλογικές περιφέρειες της Ελλάδας. Είναι μία από τις πέντε εκλογικές περιφέρειες της μείζονος περιφέρειας Ανατολικής Μακεδονίας και Θράκης. Η εκλογική περιφέρεια Δράμας αντιπροσωπεύει 114.364 δημότες και περιλαμβάνει τους δήμους Δράμας, Δοξάτου, Κάτω Νευροκοπίου, Παρανεστίου και Προσοτσάνης . Αντιστοιχεί σε 3 έδρες στο Κοινοβούλιο, με βάση τους εγγεγραμμένους ψηφοφόρους, όπως προέκυψε από την απογραφή του 2021.

## Δήμοι και Ψηφοφόροι
Στην Εκλογική περιφέρεια Δράμας υπάγονται πέντε καλλικρατικοί δήμοι: 
* Δήμος Δράμας (52.754 εγγεγραμμένοι ψηφοφόροι)
* Δήμος Δοξάτου (20.157 εγγεγραμμένοι ψηφοφόροι)
* Δήμος Κάτω Νευροκοπίου (12.225 εγγεγραμμένοι ψηφοφόροι)
* Δήμος Παρανεστίου (8.800 εγγεγραμμένοι ψηφοφόροι)
* Δήμος Προσοτσάνης (23.076 εγγεγραμμένοι ψηφοφόροι)

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην εκλογική περιφέρεια Δράμας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

### Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1999 και μετά στην εκλογική περιφέρεια Δράμας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.

### Δημοψηφίσματα
Στον πίνακα περιλαμβάνονται τα αποτελέσματα των δύο δημοψηφισμάτων που διεξήχθησαν μετά τη Μεταπολίτευση (μορφή του Πολιτεύματος το 1974 και έγκριση ή απόρριψη της πρότασης των δανειστών το 2015).

## Πηγές

***Βουλ. 1996, Ευρ. 1999, Βουλ. 2000, Βουλ. 2004, Ευρ. 2004, Βουλ. 2007, Ευρ. 2009, Βουλ. 2009, Βουλ. Μ. & Ι. 2012, Ευρ. 2014, Βουλ. 2015, Ευρ. 2019:** Ιστοσελίδα Υπ. Εσωτερικών .

## Παραπομπές


Δραμας
Εξουσιοδοτημένοι Ουδέτεροι Αθλητές

[εναλλ.=|μικρογραφία|200x200εσ|Η σημαία των Εξουσιοδοτημένων Ουδέτερων Αθλητών για αγώνες της [IAAF.]]
εναλλ.=|μικρογραφία|200x200εσ|Η σημαία των Εξουσιοδοτημένων Ουδέτερων Αθλητών για αγώνες της Ευρωπαϊκής Ομοσπονδίας Στίβου.
Οι **Εξουσιοδοτημένοι Ουδέτεροι Αθλητές (ANA, ''Authorized Neutral Athletes'')** είναι μια κατηγορία του στίβου όπου συμμετέχουν οι Ρώσοι αθλητές που έχουν εγκριθεί από την IAAF, ώστε να διαγωνίζονται σε διεθνείς διοργανώσεις, έπειτα από το σκάνδαλο ντόπινγκ στη Ρωσία, όπου βγήκε για πρώτη φορά στο φως τον Δεκέμβριο του 2014.

## Ιστορία
[μικρογραφία|346x346εσ|Ενώ όλες οι αθλήτριες φορούν τη στολή της εθνικής τους ομάδας με τη [Εθνική σημαία|σημαία της, η Μαρία Λασίτσκενε φοράει μια γαλάζια ζακέτα Nike, λόγω της συμμετοχής της ως ουδέτερη αθλήτρια.]]
Οι Εξουσιοδοτημένοι Ουδέτεροι Αθλητές έκαναν την πρώτη εμφάνισή τους στο Παγκόσμιο Πρωτάθλημα Στίβου 2017 με 19 αθλητές. Συμμετείχαν στο Παγκόσμιο Πρωτάθλημα Κλειστού Στίβου 2018 με 8 αθλητές, στο Παγκόσμιο Πρωτάθλημα Στίβου Εφήβων 2018 με εννέα αθλητές και στο Ευρωπαϊκό Πρωτάθλημα Στίβου 2018 με 30 αθλητές. Συμμετείχαν στο Ευρωπαϊκό Πρωτάθλημα Κλειστού Στίβου 2019 και στο Ευρωπαϊκό Πρωτάθλημα Κλειστού Στίβου 2021.

## Παραπομπές

Κατηγορία:Παγκόσμιο Πρωτάθλημα Στίβου 2017
Κατηγορία:Παγκόσμιο Πρωτάθλημα Κλειστού Στίβου 2018
Κατηγορία:Ευρωπαϊκό Πρωτάθλημα Στίβου 2018
Κατηγορία:Ευρωπαϊκό Πρωτάθλημα Κλειστού Στίβου 2019
T-Series

Η **Super Cassettes Industries Private Limited**, γνωστότερη με την εμπορική επωνυμία **T-Series** είναι ινδική μουσική δισκογραφική εταιρεία και εταιρεία παραγωγής ταινιών, που ιδρύθηκε από τον Γκουλσάν Κουμάρ το 1983. Είναι κυρίως γνωστή για τη παρουσία της στην βιομηχανία της μουσικής του Bollywood και ίντι-ποπ. Το 2014, η T-Series ήταν η μεγαλύτερη ινδική δισκογραφική εταιρεία, ακολουθούμενη από την Sony Music India και την Zee Music. Η T-Series κατέχει το κανάλι με τις περισσότερες προβολές και συνδρομητές στο YouTube. Τον Νοέμβριο του 2019, αυτό το κανάλι ξεπέρασε τα 118 εκατομμύρια συνδρομητές, ενώ την ίδια χρονική περίοδο τα βίντεο του καναλιού είχαν πάνω από 75 δισεκατομμύρια προβολές. Η T-Series είναι γνωστή κυρίως ως δισκογραφική εταιρεία, αλλά έχει ασχοληθεί και με τη παραγωγή ταινιών.

## Παραπομπές


Κατηγορία:Ινδικές δισκογραφικές εταιρίες
Φρούριο Γκόνιο

αριστερά|μικρογραφία|280x280εσ|Εναέρια άποψη της ιστορικής τοποθεσίας
**Το Φρούριο Γκόνιο** ( ), που στην αρχαιότητα ονομαζόταν **Άψαρος** (  )  και Ἄψυρτος , είναι μια ρωμαϊκή οχύρωση στην Ατζαρία Γεωργίας, στη Μαύρη Θάλασσα, 15 χλμ. νότια του Μπατούμι, στο στόμιο του ποταμού Άκαμψις. Ο οικισμός βρίσκεται 4 χλμ βόρεια των τουρκικών συνόρων. Το όνομά του συνδέεται με το μύθο της Μήδειας και του αδελφού της, Άψυρτου. 
αριστερά|μικρογραφία|Ερείπια του οικισμού|εναλλ.=|250x250εσ
αριστερά|μικρογραφία|Το κάστρο|εναλλ.=|250x250εσ
Η παλαιότερη αναφορά στο φρούριο είναι από τον Πλίνιο τον Πρεσβύτερο  στη *Φυσική Ιστορία* του (1ος αιώνας μ.Χ.). Υπάρχει επίσης μία αναφορά στην αρχαία ονομασία του τόπου στους *Μιθριδατικούς Πολέμους του* Αππιανού  (2ος αιώνας μ.Χ.). Τον 2ο αιώνα μ.Χ. ήταν μια πολύ καλά οχυρωμένη Ρωμαϊκή πόλη της Κολχίδας . Η πόλη ήταν επίσης γνωστή για το θέατρο και τον ιππόδρομο της. Ο Προκόπιος, στα συγγράμματά του τον 6ο αιώνα, μιλά για τα ερείπια των δημόσιων κτιρίων της αποδεικνύοντας ότι κάποτε ήταν τόπος μεγάλης σημασίας. 
μικρογραφία|250x250εσ|Από το Μουσείο του Φρουρίου|εναλλ.=
Μεταγενέστερα, η πόλη βρέθηκε υπό Βυζαντινή επιρροή. Το όνομα «Γκόνιο» πιστοποιήθηκε για πρώτη φορά από τον Μιχαήλ Πανάρετο τον 14ο αιώνα. Επιπλέον, υπήρξε μία βραχύβια Γενοβέζικη εμπορική βιομηχανία στην περιοχή. Το 1547 το Γκόνιο καταλήφθηκε από τους Οθωμανούς, οι οποίοι το κράτησαν μέχρι το 1878 που με την Συνθήκη του Αγίου Στεφάνου η Ατζαρία έγινε μέρος της Ρωσικής αυτοκρατορίας. Το φθινόπωρο του 1647, σύμφωνα με τον Εβλιγιά Τσελεμπή, το Γκόνιο καταλήφθηκε από ναυτική δύναμη των Κοζάκων με 70 σκάφη (*τσάικα*), αλλά γρήγορα ανακτήθηκε από τον Γκάζι Σίντι Αχμέντ, κυβερνήτη του σαντζάκι Τόρτουμ, με στρατιωτική δύναμη 1.000 Τούρκων και 3.000 «Μινγκρέλλων».

Ο τάφος του Αγίου Ματθία, ενός από τους δώδεκα αποστόλους, πιστεύεται ότι βρίσκεται μέσα στο φρούριο Γκόνιο. Ωστόσο, αυτό δεν μπορεί να επαληθευτεί καθώς η Γεωργιανή κυβέρνηση απαγορεύει επί του παρόντος τις ανασκαφές κοντά στον υποτιθέμενο τάφο. Άλλες αρχαιολογικές ανασκαφές που πραγματοποιούνται στην τοποθεσία έχουν για επίκεντρο τα Ρωμαϊκά στρώματα. 
εναλλ.=|αριστερά|μικρογραφία|220x220εσ|Η πύλη του κάστρου Γκόνιο
μικρογραφία|250x250εσ|Εκθέματα του Μουσείου
Το Γκόνιο έχει για τώρα μία άνθηση του τουρισμού. Οι περισσότεροι τουρίστες έρχονται από την Τιφλίδα κατά τους καλοκαιρινούς μήνες για να παραθερίσουν στις παραλίες που θεωρούνται γενικά καθαρότερες από τις παραλίες του Μπατούμι (που βρίσκεται 15 χλμ βορειότερα). 

## Αναφορές
         "Apsarus". *[[Λεξικό της ελληνικής και ρωμαϊκής γεωγραφίας]]* . Λονδίνο: Τζον Μάρεϊ. 

## Εξωτερικοί σύνδεσμοι

* Kakhidze, Emzar, Πρόσφατα Αρχαιολογικά ευρήματα στον Άψαρο . Τρίτο Διεθνές Συνέδριο για τις Αρχαιότητες της Μαύρης Θάλασσας, 2005. 
* Φωτογραφίες του κάστρου Γκόνιο

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Κατηγορία:Κάστρα στη Γεωργία
Κατηγορία:Αρχαιολογικοί τόποι στη Γεωργία
Πανδώρα και Πλάτωνας

Η **Πανδώρα και Πλάτωνας** (γνωστή και ως **Τα φραουλόπουλα**) είναι τίτλος της πρώτης ελληνικής σειράς κινουμένων σχεδίων που σχεδιάστηκε από τον Νίκο Βεργίτση τον Γιώργο Νικολούλια και την εταιρεία ArtToon. Η σειρά δημιουργήθηκε το 1998 και είχε 13 ημίωρα επεισόδια. Το τελευταίο επισόδιο παίχτηκε στις 1 Ιανουαρίου 2002.

Η ιστορία αφορά δυο σπάνια  ερωτευμένα φραουλόπουλα που μπορούν να μιλούν με τους ανθρώπους, εξαφανίζονται και θα βρεθούν σε πολλές περιπέτειες για να ξανασυναντηθούν.

## Παραπομπές


Κατηγορία:Ελληνικές τηλεοπτικές σειρές
Πανελλήνιο Πρωτάθλημα Καταδύσεων 2019

Το **Πανελλήνιο Πρωτάθλημα Καταδύσεων 2019** ήταν η 52η διοργάνωση του ανεξάρτητου Πανελληνίου Πρωταθλήματος Καταδύσεων, που διεξήχθη από την Κολυμβητική Ομοσπονδία Ελλάδας. Η διοργάνωση πραγματοποιήθηκε στο κλειστό καταδυτήριο του ΟΑΚΑ, στην Αθήνα από το Σάββατο 25 έως και την Κυριακή 26 Μαΐου του 2019. Στο πρωτάθλημα διεξήχθησαν οι κατηγορίες ΟΠΕΝ, Α-Β και Γ-Δ.

Πρωταθλήτρια ομάδα αναδείχθηκε η Α.Π.Σ. Αργώ για τρίτη φορά στην ιστορία της συγκεντρώνοντας 101 βαθμούς. Τη δεύτερη θέση κατέλαβε ο Παναθηναϊκός Α.Ο. με 80 βαθμούς και την τρίτη ο ΝΟΒΑ με 67 βαθμούς.
## Κάτοχοι μεταλλίων
### Ανδρών
2017 | 2018 | 2019 | 2020 | 2021

### Γυναικών
2017 | 2018 | 2019 | 2020 | 2021

## Πίνακας μεταλλίων

## Βαθμολογία

## Παραπομπές


Κατηγορία:Πανελλήνιο Πρωτάθλημα Καταδύσεων
Κατηγορία:Υγρός στίβος το 2019
Κατηγορία:Διοργανώσεις υγρού στίβου στην Αθήνα
Βάιμαρανερ

**Βάιμαρ** ή **Βάιμαρανερ** (γερμανικά: Weimaraner) ονομάζεται μία φυλή σκύλων που αναπτύχθηκε στις αρχές του 19ου αιώνα από Γερμανούς ευγενείς της αυλής της Βαϊμάρης. Αρχικά χρησιμοποιήθηκε ως θηρευτικό σε ομαδικά κυνήγια, ενώ αργότερα ως ιχνηλάτης πουλιών και θηραματοφόρο.

Είναι χαριτωμένο σκυλί, με αφτιά που κρέμονται, μάτια μπλε, γκρι ή κίτρινα και μια χαρακτηριστική κοντή, λεία, γκρίζα ή ασημιά ουρά. Το ύψος του είναι 58-70 εκατοστόμετρα και το βάρος του είναι 25-40 χιλιόγραμμα. Χαρακτηρίζεται από την άγρυπνη, καλά ισορροπημένη στάση του, και εκτιμάται ως επιθετικό κυνηγητικό σκυλί, καλός σύντροφος και φύλακας.

Το Βαϊμαράνερ θεωρείται η πιο παλιά κυνηγετική γερμανική ράτσα. Υπάρχει σε απεικονίσεις του 17ου αι. και είναι γνωστό ότι εκτρεφόταν στην βασιλική αυλή της Βαϊμάρης το τέλος του 18ου αι. Λόγω του χρώματός του λέγεται “γκρίζο φάντασμα”.

## Ιατρικά
Τα προβλήματα υγείας που μπορεί να ταλαιπωρήσουν το σκύλο είναι ισχιακή δυσπλασία, αιμοφιλία και οφθαλμολογικά προβλήματα.

## Παραπομπές


Κατηγορία:Φυλές σκύλων
Ισί-λε-Μουλινώ

Το **Ισί-λε-Μουλινώ** (, ) είναι κοινότητα στα νοτιοδυτικά προάστια του Παρισίου, στην αριστερή όχθη του Σηκουάνα. Είναι μια από τις πύλες του Παρισιού και απέχει 6,6 χιλιόμετρα από την Παναγία των Παρισίων, γνωστή ως Χιλιόμετρο Μηδέν της Γαλλίας. Στις 1 Ιανουαρίου 2010 το Ισί-λε-Μουλινώ έγινε μέρος της κοινότητας πολεοδομικού συγκροτήματος Γκραν Παρί Σεήν Ουέστ, η οποία συγχωνεύθηκε στη Μητρόπολη του Μείζονος Παρισιού ακριβώς 6 χρόνια αργότερα. Στις 1 Ιανουαρίου 2016 είχε πληθυσμό 69.231 κατοίκων. 

Το Ισί-λε-Μουλινώ αποβιομηχανοποιήθηκε στις τελευταίες δεκαετίες και πλέον έχει γίνει κέντρο υπηρεσιών υψηλής αξίας, στην καρδιά της επιχειρησιακής επαρχίας της Κοιλάδας του Σηκουάνα. Είναι το κέντρο της τηλεπικοινωνιακής και ενημερωτικής βιομηχανίας της Γαλλίας, ενώ στην πόλη εδρεύουν τα περισσότερα μεγάλα γαλλικά τηλεοπτικά δίκτυα, όπως το Canal+ και το France 24. 

## Παραπομπές


Κατηγορία:Κοινότητες των Ω-ντε-Σεν